Eldorádó
Valaha rég
Egy drága-szép
Lovag nagy útra szállott.
Ment, mendegélt,
Száz útra tért,
Kereste Eldorádót.

 
Azóta agg
A szép lovag,
Szívében átok, átok.
Bármerre ment,
Se fönt se lent,
Nem lelte Eldorádót.

 
És végtire
Lankadt szive,
Egy árny eléje állott.
Szólt: "Áldalak,
Bús árny-alak,
Mutasd meg Eldorádót."

 
"Ott messzi túl,
A Hold kigyúl,
Az Árnyak Völgye vár ott.
Vágtass el, el",
az árny felel,
"Eléred Eldorádót."
Versek

cs:Havran a jiné básně/Eldorado
en:Eldorado
es:El Dorado
es:Eldorado
fr:Eldorado
it:Poesie (Ragazzoni)/Parte quarta/Eldorado